מציע טיולים ברכבי Rzr חדישים בנהיגה עצמית, 2 מגרשי פיינטבול חדישים ומתקדמים ועוד!
פארק האטרקציות הגדול בצפון, חוויה בגלבוע, מציע לכם שלל פעילויות מרעננות במיוחד מלאות בכייף ואדרנלין, שיגרמו לכם לשבור שגרה הקיץ הזה ובכלל.
במרכז האטרקציות של חוויה בגלבוע נמצא מתחם הפיינטבול הגדול בישראל, הכולל שני מגרשים ייחודיים: מגרש מיוער ומגרש אורבני. המשחקים מקבלים ציוד פיינטבול חדיש ומתקדם, אשר ישדרגו את יכולות המשחק.
טרם המשחק תקבלו תדריך בטיחות מאחד ממדריכי המקום המקצועיים והמנוסים ומיד תיגשו לשחק באחת מזירות "המלחמה" לבחירתכם: מגרש אורבאני או מיוער.
לא משנה באיזה זירה תבחרו אתם תמצאו מגוון מחסות מיוחדים, כמו רכבים ישנים, אוטובוסים, חביות ענק, מכונות עשן, לייזר (בלילה) ועוד, המעניקים למגרשי הפיינטבול של חוויה בגלבובע אווירת מלחמה אמיתית!
כחלק מהרחבת הפעילות של חוויה בגלבוע הושקו 2 מתחמי פיינטבול חדישים האחד בתל אביב (גני יהושוע, סמוך ליער בראשית) והשני סמוך לכנרת.
למי שמעדיף ליהנות ממה שיש לנופי הגלבוע להציע בתחום פעילויות אקסטרים ופעילויות אתגריות בשטח יוכל לבחור בטיול ברכבי שטח במגוון מסלולים.
במסגרת זו תוכלו ליהנות מנהיגה עצמית ברכבי Rzr חדישים בליווי מדריך נהיגה מוסמך כשבמהלך המסלול תעברו מעברי מים עמוקים ורדודים, מעברי כוח 4 על 4 וכן נהיגה חווייתית בלב יערות הגלבוע המוצלים.
תוכלו לבחור מבין המסלולים המתאימים למשפחות, זוגות וקבוצות כאשר הנהיגה ברכבים היא מגיל 20 תוך הצגת רישיון נהיגה. ילדים מגיל 3 מחויבים בכיסא בטיחות.
ניסע בשביל רחב עם עליה באורך 450 מטר בשילוב הילוך כח ו-4×4 ומשם נמשיך אל הירידה שתוביל אותנו לאזור הגלבוע המערבי והירוק. במצפה ויניה כהן נעצור להפסקה קצרה לקפה, תה צמחים ועוגיות ביתיות נהדרות. לאחר ההפסקה נמשיך לנהוג בין עדרי הבקר ושבילי קק"ל הידועים בנוף עוצר נשימה, המשקיף על עמק חרוד, בית שאן ורמת הגולן.
בנוסף, בחוויה בגלבוע ניתן לקיים אירועים לאורך כל השנה, במגוון אטרקציות ופעילויות המתאימות לכל הגילאים ולקהל מגוון – חובבי אקסטרים ואוהבי ספורט אתגרי, משפחות הרוצות לבלות יחד או לחגוג יום הולדת, מסיבות רווקים, רווקות, מסיבות חברים ועוד!
אנחנו הגענו למתחם חוויה בגלבוע כדי לטעום חלק מהאטרקציות שהמקום מציע.
את פנינו קיבלו אבטיח קר, פיתות דרוזיות עם לאבנה ונוף מהמם.
יצאנו לטיול רייזרים שנמשך כשעתיים, בו נהנינו מנסיעת שטח מהנה בתוך נוף יפהיפה.
קינחנו בביקור במעיין עין יזרעאל – מקום קסום שלא הכרתי לפני, שם טבלנו במים הקרירים לפני שסיימנו את הסיור.